CELEX: 32008D0566
Language: el
Date: 2008-07-01 00:00:00
Title: 2008/566/ΕΚ: Απόφαση της Επιτροπής, της 1ης Ιουλίου 2008 , με την οποία αναγνωρίζεται καταρχήν η πληρότητα των φακέλων που υποβλήθηκαν για λεπτομερή εξέταση με σκοπό την ενδεχόμενη καταχώριση των ουσιών phosphane και thiencarbazone στο παράρτημα I της οδηγίας 91/414/ΕΟΚ του Συμβουλίου [κοινοποιηθείσα υπό τον αριθμό Ε(2008) 3216] (Κείμενο που παρουσιάζει ενδιαφέρον για τον ΕΟΧ)

10.7.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 181/52
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 1ης Ιουλίου 2008
   με την οποία αναγνωρίζεται καταρχήν η πληρότητα των φακέλων που υποβλήθηκαν για λεπτομερή εξέταση με σκοπό την ενδεχόμενη καταχώριση των ουσιών phosphane και thiencarbazone στο παράρτημα I της οδηγίας 91/414/ΕΟΚ του Συμβουλίου
   [κοινοποιηθείσα υπό τον αριθμό Ε(2008) 3216]
   (Κείμενο που παρουσιάζει ενδιαφέρον για τον ΕΟΧ)
   (2008/566/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 3,
   Εκτιμώντας τα ακόλουθα:
   
               (1)
            
            
               Η οδηγία 91/414/ΕΟΚ προβλέπει την κατάρτιση κοινοτικού καταλόγου δραστικών ουσιών οι οποίες επιτρέπεται να ενσωματώνονται σε φυτοπροστατευτικά προϊόντα.
            
         
               (2)
            
            
               Η εταιρεία S&A Service und Anwendungstechnik GmbH υπέβαλε στις αρχές της Γερμανίας, στις 11 Οκτωβρίου 2007, φάκελο για τη δραστική ουσία phosphane, συνοδευόμενο από αίτηση για καταχώριση της εν λόγω ουσίας στο παράρτημα Ι της οδηγίας 91/414/ΕΟΚ. Για την ουσία thiencarbazone υποβλήθηκε φάκελος από την εταιρεία Bayer Crop Science στις αρχές του Ηνωμένου Βασιλείου στις 13 Απριλίου 2007, συνοδευόμενος από αίτηση για καταχώριση της εν λόγω ουσίας στο παράρτημα Ι της οδηγίας 91/414/ΕΟΚ.
            
         
               (3)
            
            
               Οι αρχές της Γερμανίας και του Ηνωμένου Βασιλείου δήλωσαν στην Επιτροπή ότι, με βάση μια προκαταρκτική εξέταση, φαίνεται ότι οι φάκελοι που υποβλήθηκαν για τις εν λόγω δραστικές ουσίες ικανοποιούν τις απαιτήσεις παροχής στοιχείων και πληροφοριών που ορίζονται στο παράρτημα II της οδηγίας 91/414/ΕΟΚ. Οι φάκελοι που υποβλήθηκαν φαίνεται ότι ικανοποιούν επίσης τις απαιτήσεις παροχής στοιχείων και πληροφοριών που ορίζονται στο παράρτημα ΙΙΙ της οδηγίας 91/414/ΕΟΚ όσον αφορά ένα φυτοπροστατευτικό προϊόν που περιέχει τη σχετική δραστική ουσία. Στη συνέχεια, σύμφωνα με το άρθρο 6 παράγραφος 2 της οδηγίας 91/414/ΕΟΚ, οι φάκελοι διαβιβάστηκαν από τον αιτούντα στην Επιτροπή και στα άλλα κράτη μέλη και παραπέμφθηκαν στη μόνιμη επιτροπή για την τροφική αλυσίδα και την υγεία των ζώων.
            
         
               (4)
            
            
               Με την παρούσα απόφαση επιβεβαιώνεται επίσημα σε κοινοτικό επίπεδο ότι οι φάκελοι θεωρείται ότι ικανοποιούν καταρχήν τις απαιτήσεις παροχής στοιχείων και πληροφοριών που προβλέπονται στο παράρτημα ΙΙ και, για ένα τουλάχιστον φυτοπροστατευτικό προϊόν που περιέχει τη σχετική δραστική ουσία, τις απαιτήσεις του παραρτήματος III της οδηγίας 91/414/ΕΟΚ.
            
         
               (5)
            
            
               Η παρούσα απόφαση δεν θίγει το δικαίωμα της Επιτροπής να ζητήσει από τον αιτούντα να υποβάλει συμπληρωματικά στοιχεία ή πληροφορίες, για να διευκρινιστούν ορισμένα σημεία του φακέλου.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Με την επιφύλαξη του άρθρου 6 παράγραφος 4 της οδηγίας 91/414/ΕΟΚ, οι φάκελοι σχετικά με τις δραστικές ουσίες που αναφέρονται στο παράρτημα της παρούσας απόφασης, οι οποίοι υποβλήθηκαν στην Επιτροπή και στα κράτη μέλη με σκοπό να καταχωριστούν αυτές οι δραστικές ουσίες στο παράρτημα Ι της εν λόγω οδηγίας, ικανοποιούν καταρχήν τις απαιτήσεις παροχής στοιχείων και πληροφοριών που παρατίθενται στο παράρτημα II της ίδιας οδηγίας.
   Οι φάκελοι ικανοποιούν επίσης τις απαιτήσεις παροχής στοιχείων και πληροφοριών που παρατίθενται στο παράρτημα ΙΙΙ της εν λόγω οδηγίας όσον αφορά ένα τουλάχιστον φυτοπροστατευτικό προϊόν που περιέχει τη δραστική ουσία, λαμβανομένων υπόψη των προτεινόμενων χρήσεων.
   Άρθρο 2
   Το κράτος μέλος-εισηγητής συνεχίζει τη λεπτομερή εξέταση των φακέλων που αναφέρονται στο άρθρο 1 και υποβάλλει στην Επιτροπή το συντομότερο δυνατόν, και το αργότερο εντός ενός έτους από την ημερομηνία δημοσίευσης της παρούσας απόφασης στην Επίσημη Εφημερίδα της Ευρωπαϊκής Ένωσης, έκθεση για τα πορίσματα της εξέτασης αυτής, συνοδευόμενη από σύσταση σχετικά με την καταχώριση ή τη μη καταχώριση στο παράρτημα Ι της οδηγίας 91/414/ΕΟΚ των δραστικών ουσιών που αναφέρονται στο άρθρο 1 και από τυχόν όρους σχετικά με την καταχώριση.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 1 Ιουλίου 2008.
      
         
            Για την Επιτροπή
         
         Ανδρούλλα ΒΑΣΙΛΕΊΟΥ
         
         
            Μέλος της Επιτροπής
         
      
   
   
      (1)  ΕΕ L 230 της 19.8.1991, σ. 1. Οδηγία όπως τροποποιήθηκε τελευταία με την οδηγία 2008/45/ΕΚ της Επιτροπής (ΕΕ L 94 της 5.4.2008, σ. 21).
   
      ΠΑΡΑΡΤΗΜΑ
      Δραστικές ουσίες τις οποίες αφορά η παρούσα απόφαση
      
                  Κοινή ονομασία, αριθμός αναγνώρισης CIPAC
               
               
                  Αιτών
               
               
                  Ημερομηνία αίτησης
               
               
                  Κράτος μέλος-εισηγητής
               
            
                  Phosphane
                  αριθ. CIPAC: 127
               
               
                  S&A Service und Anwendungstechnik GmbH
               
               
                  11 Οκτωβρίου 2007
               
               
                  Γερμανία
               
            
                  Thiencarbazone
                  αριθ. CIPAC: 797
               
               
                  Bayer Crop Science AG
               
               
                  13 Απριλίου 2007
               
               
                  Ηνωμένο Βασίλειο